भारतीय राष्ट्रीय कांग्रेस (आईएनसी) के मुंबई अध्यक्ष संजय निरुपम को पुलिस हिरासत में लिया गया है। न्यूज एजेंसी एएनआई की खबर के अनुसार निरुपम गिरगांव चौपाटी में ‘पकौड़ा प्रोटेस्ट’ में भाग लेने के लिए राज्य सविवालय की तरफ बढ़ रहे थे। इस दौरान पुलिस ने उन्हें हिरासत में ले लिया। इससे पहले मुंबई अध्यक्ष ने पिछले महीने चर्चगेट रेलवे स्टेशन के बाहर पेट्रोल और डीजल के दाम बढ़ने पर विरोध-प्रदर्शन में भाग लिया था। इस दौरान कांग्रेस कार्यकर्ताओं के साथ चर्चगेट पहुंचे निरुपम ने पेट्रोल की कीमतों को जीएसटी के दायरे में लाने की मांग की।